આમ તો આ કૌભાંડ જુલાઈ મહિનાથી શરૂ થયું હોવાનું કહેવાય છે. તેના સપાટામાં આવેલી સંખ્યાબંધ બેંકોએ તપાસ શરૂ કર્યા પછી છેક ઓક્ટોબર મહિનામાં બેંકોએ ૩૦ લાખથી વધુ ખાતેદારોના ડેબિટ કાર્ડ બ્લોક કરવાનો નિર્ણય લીધો. આ ડેબિટ કાર્ડની સલામતી જોખમાઈ હતી અને તેની વિગતો હેકર્સના હાથમાં આવી ગઈ હોવાનું કહેવાય છે. બેંકોએ અનેક ખાતેદારોને નવાં, વધુ સલામત ડેબિટ કાર્ડ ઇસ્યુ કરવાનો પણ નિર્ણય લીધો છે.